open-index/open-wikipedia-markdown huggingface dataset:
Marco Rajt

**Marco Rajt**, vlastným menom **Marek Rajt** (* 27. december 1977, Bratislava) je multižánrový husľový virtuóz a pedagóg hudby.

## Detstvo
Marco Rajt sa narodil v hudobníckej rodine ako druhý z troch synov (rodičia Miroslav Rajt (akordeón) a Mária Rajtová, rod. Vaškovičová). Marca už od skorého detstva viedol k hudbe otec. Marco začal hrať na husliach ako šesťročný, ako osemročného ho odborníci označili za zázračné dieťa a majstra hmatníku. V tomto veku zvládal skladby ako napríklad „Let Čmeliaka“ (Nikolaj Andrejevič Rimskij-Korsakov) alebo „Čardáš“ (Vittorio Monti) a získaval prvé miesta na rôznych slovenských aj európskych súťažiach.

## Kariéra a tvorba
Marco Rajt vydal 3 albumy s ľudovou cimbalovou tvorbou (1996: *Marek Rajt so svojou cimbalovou hudbou 1*, 2001: *Marek Rajt so svojou cimbalovou hudbou 2* a 2008: *Romano Stylo*). Ľudovej a klasickej hudbe, ktorú aj študoval sa venoval do roku 2014. V roku 2015 vydal a pokrstil sólový album *Marco*, plný najznámejších klasických a rock-popových hitov, ktoré prerába do svojho vlastného štýlu. Tento album,  venovaný jeho vtedy 2,5 ročnému synovi si získal u ľudí veľký úspech a Marca dostal do popredia slovenskej hudobnej scény.

V júni 2016 vydal rockový štúdiový album *Master of Violin*, ktorým údajne dokazuje svoju genialitu. V tomto období dostal mediálnu prezývku „Slovenská Vanessa Mae v nohaviciach“. V máji 2017 vydal singel s kontroverzným videoklipom na skladbu *Summer*, časť „Búrka“ z diela „Štyri ročné obdobia“ (Antonio Vivaldi).

Momentálne sa pohybuje na rôznych významných pódiách, svojimi vystúpeniami často podporuje viaceré benefičné koncerty, predovšetkým tie, ktoré sú venované deťom. Je častým hosťom televíznych talkshows, nie len ako umelec, ale aj ako skúsený pedagóg.

## Diskografia
;Štúdiové albumy
* 1996: *Marek Rajt so svojou cimbalovou hudbou 1*
* 2001: *Marek Rajt so svojou cimbalovou hudbou 2*
* 2008: *Romano Stylo*
* 2015: *Marco*
* 2016: *Master of Violin*

;Featured
* 2009: *Gypsy Way with Pavel Šporcl*

Kategória:Slovenskí huslisti
Kategória:Osobnosti z Bratislavy
Lupkovský tunel

**Lupkovský tunel** je železničný tunel medzi Palotou a Łupkówom na trati Michaľany – Łupków.

## História
Pri zabezpečovaní obrany Rakúsko-Uhorska ako aj jeho správe bolo dôležité zabezpečiť komunikácie na presun tovaru i vojakov. Po rozbehnutí výstavby železníc bola jednou z priorít výstavba trate do Haliča. Z Tiskej železnice bola trať vedená Východoslovenskou nížinou severným smerom cez Trebišov a Humenné do Medzilaboriec. Karpatský hrebeň trať prekonávala údolím Vydranky a popod Lupkovský priesmyk do osady Stary Łupków v Haliči. Veľké prevýšenie si vyžadovalo budovať trať s výrazným stúpaním po úbočí vrchov a najvyššiu časť hrebeňa prekonáva 461 metrov dlhým tunelom.

Pôvodne mal mať až 750 metrov a 20 m hlboké zárezy. Nedostatočný prieskum a príprava, rovnako ako odľahlosť lokality mimo sídiel spôsobili výrazne pomalšie napredovanie a tak práve tunel bol posledným nedobudovaným úsekom celej trate do Przemyśla. V rokoch 18821920 bola celá trať dvojkoľajná, po vzniku samostatných štátov sa dopravné toky zo severojužného smeru zmenil na východozápadný a využitie trate bolo razom minimálne.

Počas I. svetovej vojny bol v zime 1914 tunel zavalený ustupujúcou rakúsko-uhorskou armádou, v roku 1939 bol znefunkčnený poľskými ženistami, brániacimi prístup do krajiny Nacistom. Práve Nemci v roku 1943 tunel opravili a využívali trať na prepravu vojenskej techniky na východný front. Pred postupujúcou Červenou armádou však tunel o rok neskôr opäť odpálili a zneprejazdnili. Sovietska armáda v priebehu krátkeho času vybudovala trať sedlom, čím umožnila zásobovanie postupujúcich jednotiek. Trať s tunelom bola v plnom rozsahu obnovená v novembri 1946 a pre dopravu slúžila až do roku 1977, kedy bola ukončená osobná a v roku 1988 aj nákladná preprava. Po rekonštrukcii v rokoch 199596 bola obnovená aj doprava.

## Pozri aj
* Zoznam železničných tunelov na Slovensku

## Iné projekty

## Externé odkazy
* Tunel na turistickej mape

## Zdroj
* Tunel na rail.sk

Kategória:Železničné tunely na Slovensku
Kategória:Palota
Kategória:Stavby v okrese Medzilaborce
Kategória:Doprava v okrese Medzilaborce
Kategória:Doprava v Podkarpatskom vojvodstve
Kategória:Stavby v Podkarpatskom vojvodstve
Kategória:Medzinárodné tunely
Brehár hrdzavý

**Brehár hrdzavý** (*Limosa lapponica*) je druh vtáka z čeľade slukovité (*Scolopacidae*). Hniezdi v palearktíde, na Americkom kontinente len v severozápadnej časti. V Európe hniezdia len na najsevernejších lokalitách Škandinávskeho polostrova a v Rusku. Obýva krovinatú tundru pri močiaroch a vresoviskách. Na Slovensku patrí medzi vzácne transmigranty, pozorovaný hlavne pri väčších vodných plochách, na jar v máji, na jeseň v mesiacoch september a október. Podľa Medzinárodnej únie na ochranu prírody a prírodných zdrojov brehár hrdzavý patrí medzi takmer ohrozené druhy, trend celkovej populácie je klesajúci.

## Výskyt a stav na Slovensku
Najčastejšie boli zaznamenané na rybníkoch medzi Senným a Iňačovcami.

Ekosozologický status v roku 1995 *Im* – nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status *SPEC3* – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *L* – lokalizovaný.

## Ochrana
Je zákonom chránený, spoločenská hodnota je 2300 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015)..

## Galéria

Limosa lapponica lapponica.jpg|V zimnom šate
Limosa lapponica MHNT.jpg|Vajce
Bar-tailed Godwit from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu
Bar-tailed Godwit migration.jpg|Migračná trasa niekoľkých jedincov v marci 2007 z Nového Zélandu do Číny, ide o doteraz najdlhší zaznamenaný let vtáčieho druhu bez zastávky. Zhruba za 9 dní prekonali trasu .


## Referencie

## Iné projekty

## Externé odkazy
 
* 

Kategória:Slukovité
Kategória:Takmer ohrozené druhy
Kategória:Vtáky na Slovensku
Slovenský národný korpus

**Slovenský národný korpus** (**SNK**) je súbor jazykových korpusov, rôzne vybraných a usporiadaných zbierok elektronicky zaznamenaných textov pre slovenčinu. Primárne obsahuje rôznorodé slovenské texty od roku 1955. Obsah korpusu predstavuje referenčný materiálový zdroj poznatkov o slovenčine a jej reálnom používaní. Slúži ako dátová základňa pre vedecké štúdium písanej i hovorenej slovenčiny, pre tvorbu jazykových slovníkov, počítačových prekladačov a podobne. SNK buduje a spravuje oddelenie Slovenského národného korpusu Jazykovedného ústavu Ľudovíta Štúra SAV v Bratislave.

Slovenský národný korpus je zároveň vedecko-výskumný projekt tvorby celého komplexu slovenských elektronických jazykových zdrojov a digitalizácie jazykovedného výskumu.

## Softvér
Ako korpusový manažér sa používa nástroj NoSketchEngine.

## Referencie

## Externé odkazy
* Slovenský národný korpus

Kategória:Slovenčina
Kategória:Jazykovedný ústav Ľudovíta Štúra Slovenskej akadémie vied
Mlynické Solisko

**Mlynické Solisko** (, , ) je na  juhovýchodnom konci Soliskového hrebeňa medzi Nízkou lávkou (Štrbským Soliskom) a Zadným Soliskovým sedlom (Soliskovým hrbom) vo Vysokých Tatrách. Z pohľadu od juhovýchodu po ľavej strane je Furkotská dolina a po pravej Mlynická dolina.

## Prvovýstup
Vrchol štítu je ľahko dostupný. Pravdepodobne, vrchol navštívili kartografovia a turisti už skôr ako prvý písomne doložený výstup.
*V lete: Günther Oskar Dyhrenfurth a Hermann Rumpelt 3. júna 1906
*V zime: Julius Andreas Hefty a Lajos Rokfalusy 25. marca 1913

## Turistika
Na vrchol nevedie turistický chodník. Výstup je možný len s horským vodcom.

## Referencie

## Iné projekty

## Externé odkazy
* Poloha na turistickej mape 
* Mlynické Solisko
*Mlynické Solisko, mapky, fotografie
* Pre skialpinistov

Kategória:Dvojtisícovky na Slovensku
Kategória:Vrchy Vysokých Tatier
Kategória:Mlynická dolina
Kategória:Furkotská dolina
Kategória:Štrba
Cigaretka na dva ťahy

**Cigaretka na dva ťahy** môže byť:
* pieseň Richarda Müllera, pozri Cigaretka na dva ťahy (pieseň)
* román Dominika Dána, pozri Cigaretka na dva ťahy (román)
Americkí bohovia

***Americkí bohovia*** je román anglického spisovateľa Neila Gaimana.

Podľa knihy bol v roku 2017 odvysielaný rovnomenný televízny seriál American Gods. V roku 2002 vyhral román cenu Hugo, Nebula, Locus pre najlepší román.

## Dej
Autor v príbehu používa súčasnú aj starú mytológiu, ktorá prebieha v súčasných Spojených štátoch. Tento fantasy román opisuje príbehy mysterióznej postavy Shadowa. Ten sa stretáva s démonmi a bohmi, ktorý čerpajú moc od svojich uctievateľov. Zmenou spoločnosti však ľudia začali uctievať nové božstvá a starí bohovia stratili moc.

## Referencie

Kategória:Britská fantasy literatúra
Kategória:Knihy z 2001
Kategória:Cena Hugo
Malé Solisko

**Malé Solisko** (, , ) je jeden z najvýraznejších štítov Soliskového hrebeňa a na juhovýchode od Soliskovej štrbiny jeho najvyššia elevácia. Leží medzi Soliskovou štrbinou (Prednou Soliskovou vežou) a Vysokou lávkou (Furkotským Soliskom) vo Vysokých Tatrách. Z pohľadu od juhovýchodu po ľavej strane je Furkotská dolina a po pravej Mlynická dolina.

## Názov
Pôvodne sa tak volalo jedno miesto na úpätí štítu, kde pastieri ukladali soľ pre ovce alebo kravy. Kartografovia pravdepodobne nepoznajúc miestne reálie pomenovali najprv celý juhovýchodný hrebeň Furkotského štítu (*Solisko, Solnisko, hrebeň Soliska, Soliskový hrebeň, Graň Soliska, Soliskograt, Szoliszkógerinc*) a potom s prívlastkami aj vyvýšeniny a depresie hrebeňa. Donedávna sprievodcovská literatúra popisovala Malé Solisko ako objekt s dvomi vrcholkami. Pre juhovýchodný končiar sa v uplynulom čase ujalo meno Furkotské Solisko, ktoré sa v poľskej literatúre objavuje sporadicky od roku 1934. Dňa 18. septembra 1907 Dr. Alfred Martin vystúpil od juhovýchodu sólo - prvovýstup. Bol to vtedy na tú dobu pozoruhodný výkon a tak Uhorský karpatský spolok pokrstil končiar *Martinovou vežou*. Názov sa neujal.

## Prvovýstup
*V lete: Günther Oskar Dyhrenfurth a Hermann Rumpelt 3. júna 1906
*V zime: Julius Andreas Hefty a Lajos Rokfalusy 25. marca 1913

## Turistika
Na vrchol nevedie turistický chodník. Výstup je možný len s horským vodcom alebo rôznymi cestami môžu na vrchol vystúpiť horolezci.

## Referencie

## Externé odkazy
* Poloha na turistickej mape 
* Horolezecké cesty 
* Situačná mapka a fotografie

Kategória:Dvojtisícovky na Slovensku
Kategória:Vrchy Vysokých Tatier
Kategória:Mlynická dolina
Kategória:Furkotská dolina
Kategória:Štrba
Sokoliarstvo

[náhľad|Sokoliar s [Dravec (predátor)|dravcom]]
**Sokoliarstvo** je spôsob lovu pomocou vycvičených dravcov, predovšetkým sokolov, jastrabov a orlov. Ide o tradičnú oblasť poľovníctva, ktorá používa svoje vlastné metódy, úlovky a filozofiu. Človek, ktorý túto činnosť vykonáva, sa nazýva sokoliar.

## História
[náhľad|Kresba z roku [1248, zobrazujúca Fridricha II., vášnivého sokoliara, so sokolom]]
Presný čas a miesto vzniku sokoliarstva nie sú známe, predpokladá sa však, že tento druh lovu má korene v stepiach južnej Ázie. Dokazujú to pramene z 2. tisícročia pred Kr. z oblasti Indie a Iránu. Počas 1. tisícročia pred Kr. sa sokoliarstvu začali venovať Arabi, Číňania a kočovné národy Strednej Ázie. Práve u nich slúži sokoliarstvo dodnes na lov kožušinovej a inej zveri, zatiaľ čo v ostatných krajinách sa stalo zábavou šľachticov a panovníkov. O využívaní sokoliarstva v období antického Grécka a Ríma sa žiadne pramene nezmieňujú, útržkovité správy sú o sokoliarstve Trákov a Sarmatov. V strednej Európe sa sokoliarstvo preukázateľne objavuje koncom 4. storočia s príchodom Sarmatov a Germánov. V období Veľkomoravskej ríše v 10. storočí bolo sokoliarstvo rozšírené už aj na území Slovenska.

V stredoveku už bolo sokoliarstvo rozšírené vo všetkých európskych, ázijských a severoafrických krajinách a chovy dravcov (predovšetkým sokolov) sa stali samozrejmosťou na každom panovníckom dvore. K významnému rozvoju sokoliarstva došlo počas obdobia krížových výprav a lov za pomoci dravcov bol u šľachty v celej strednej a západnej Európe veľmi obľúbený až do 17. storočia. V súlade s vtedajším právom boli sokoliarmi takmer výlučne panovníci a šľachta. V 18. storočí dochádza v Európe vďaka zdokonaľovaniu strelných zbraní k prudkému úpadku sokoliarstva, silné postavenie si až dodnes udržalo v Iráne, arabských krajinách a severnej Afrike. Rozšírené je tiež v Kirgizsku, Kazachstane a niektorých oblastiach Číny, kde okrem sokolov a jastrabov sokoliari využívajú aj orly.

## UNESCO
V roku 2016 bolo sokoliarstvo zapísané na zoznam nehmotného kultúrneho dedičstva ľudstva UNESCO. Zápis je spoločný pre štáty Nemecko, Saudská Arábia, Rakúsko, Belgicko, Spojené arabské emiráty, Španielsko, Francúzsko, Maďarsko, Taliansko, Kazachstan, Maroko, Mongolsko, Pakistan, Portugalsko, Katar, Sýrska arabská republika, Kórejská republika, Česko a Slovensko.

## Referencie

## Galéria

Falkner 0434.jpg|Sokoliar s orlom skalným na rukavici
Falconry transmitter.jpg|Okrúžkovaný dravec
Falconry equipment.jpg|Sokoliarske čiapočky
1 raróg.jpg|Sokol rároh s čiapočkou
A BIRDS BUDAPEST TORTURE II DONE.JPG|Orol s čiapočkou
Falcon Approach.jpg|Kaňa pri lete na rukavicu


## Iné projekty

## Externé odkazy
* Oficiálne stránky Klubu sokoliarov 

## Zdroj
* 

Kategória:Lov
Kategória:Nehmotné kultúrne dedičstvo ľudstva
Gustav Hoepfner (1833 – 1900)

**Gustav Hoepfner st.** (* 20. december 1833, Annaberg† 31. október 1900, Viedeň) bol finančník, podporovateľ turizmu a kúpeľníctva v Uhorsku a najmä vo Vysokých Tatrách.

## Zo života
Jeho rodičia boli majitelia čipkárskej dielne. Štúdiá absolvoval na obchodnej akadémii. Po ich dokončení praxoval v obchodnej firme švagra a staršieho brata Metz a Hoepfner v Budapešti. Potom sa stal prokuristom vo viedenskej obchodnej spoločnosti Karl Parvy. V roku 1860 sa rozhodol založiť si vlastný obchod s rozličným tovarom. Oženil sa s Hermínou Maurerovou zo Spišského Podhradia, s ktorou mal synov Gustava, Qidóa Cornela a dcéru Elsu (18631921). V roku 1862 sa presťahoval do Spišského Podhradia, kde pokračoval v obchodovaní. Neskôr založil v tomto meste sporiteľňu. V Levoči v roku 1869 bola založená úverová banka, ktorá ponúkala služby spišským Nemcom - Zipser Creditbank (Spišská úverová banka), kde našiel uplatnenie.

Okrem  práce vo finančnom odbore sa začal venovať turistike, začal aktívne pôsobiť ako propagátor prírodných a kultúrnych krás Spiša. V roku 1875 bol vydavateľ a editor týždenníka *Zipser Anzeiger* (Spišský oznamovateľ), od roku 1876 bol redaktorom týždenníka *Zipser Bote* (Spišský posol), ktoré veľkú časť svojho obsahu venovali Vysokým Tatrám. V roku 1873 po založení Uhorského karpatského spolku sa stal jedným z jeho prvých členov. O štyri roky neskôr už bol členom jeho ústredného výboru. Bol presbyterom evanjelického cirkevného zboru. V tejto funkcii viedol farské účtovníctvo.

V roku 1881 začal zapájať banku do aktivít v cestovnom ruchu. Tatranskú osadu Starý Smokovec vtedy už vlastnilo urbárske spoločenstvo v Mlynici. Hoepfner zaangažoval banku do obnovy upadajúceho kúpeľníctva v Starom Smokovci. Banka kúpila kúpeľné budovy, prenajala si pozemky a začala s obnovou a výstavbou nových hotelov a parkov. Okrem rôznych menších stavieb boli tu postavené nové dôležité budovy ako napríklad Kúpeľný dom, vila Hygiea, v ktorej boli zdravotnícke služby a lekáreň, postavili hotely Scepusia a Čákyho dom. Do výstavby bol zaangažovaný jeho syn Quidó Hoepfner. Neskôr sa kúpeľníctvu a rozvoju turistiky v Starom Smokovci venoval aj Gustáv Hoepfner ml. a jeho syn Felix Hoepfner. Spišská úverová banka, po uzavretí zmluvy s uhorským ministerstvom pôdohospodárstva, od roku 1882 financovala rozvoj Tatranskej Lomnice. Bola to predovšetkým zásluha Gustáva Hoepfnera st., ktorý sa zaslúžil o výstavbu reprezentačného hotela Lomnica. Hopefnerovci zostali vo Vysokých Tatrách do roku 1945. Všetci sa venovali hotelierstvu a rozvoju turistiky.

Gustáv Hoepfner st. zomrel vo Viedni deväť dní po operácii. Pochovaný je na starom levočskom cintoríne.

## Referencie

Kategória:Rakúsko-uhorské osobnosti
Gustav Hoepfner

**Gustav Hoepfner** môže byť:

*finančník, podporovateľ turizmu a kúpeľníctva v Uhorsku, pozri Gustav Hoepfner (1833 – 1900)
*syn predošlého, pozri Gustav Hoepfner (1872 – 1932)

Hoepfner, Gustav
Wabi Daněk

**Wabi Daněk**, alebo **Stanislav Jan Wabi Daněk** (* 30. január 1947, Zlín† 16. november 2017) bol český folkový pesničkár a trampský bard.

## Životopis
Civilným povolaním bol vodičom záchrannej služby. K jeho najznámejším skladbám patrí napr. „Rosa na kolejích“ z rovnomenného supraphonského gramofónového albumu, „Píseň, co mě učil listopad“ či „Hudsonské šífy“. Neskôr vystupoval v duu s Milošom Dvořáčkom. Spolupracoval tiež s hudobníkmi, ako Miki Ryvola, Kapitán Kid alebo skupina Pacifik. V sedemdesiatych rokoch vystupoval so skupinou Plížák a Vojtom Kiďákom Tomáškom. Prezývku „Wabi“ získal podľa Wabiho Ryvolu, ktorého piesne hral v mladosti svojim kamarátom.

Zomrel v novembri 2017 po dlhej chorobe. Kvôli zdravotným problémom už v lete roku 2017 zrušil všetky koncerty, vrátane vystúpenia na festivale Benátská!

## Ocenenie
* Autorská Porta
** 1981 – pieseň *Ročník 47*
** 1982 – pieseň *Fotky*
** 1983 – pieseň *Nevadí*
* Interpretačná Porta
** 1971 – skupina Plížák
** 1974 – skupina Rosa
* Zlatá Porta 1979 – za zásluhy o rozvoj žánru
* Tip Melodie – tzv. *Bílá vrána*

## Hity
* *Rosa na kolejích*
* *Píseň, co mě učil listopad*
* *Hudsonský šífy*
* *Outsider waltz*
* *Fotky*
* *Rybí škola*
* *Montgomery*

## Vybraná diskografia

* LP *Písně dlouhejch cest* (Supraphon; spolu so skupinou Hoboes, Kapitánom Kidom a skupinou Pacifik)
* LP *Rosa na kolejích* (Supraphon, 1984)
* LP *Vítr* (Supraphon, 1986)
* CD *Profil* (Supraphon, 1990)
* CD *Pískoviště*
* CD *Valašský drtivý styl* (Wenkow Records, 1999)
* CD *Wabi Daněk - master série*
* CD *Nech svět, ať se točí dál*
* CD *A život běží dál* (Universal Music, 2009)
* CD *Wabi a Ďáblovo stádo* (2012)
* CD *Wabi a Ďáblovo stádo – Příběhy písní* (2014)

## Referencie


## Iné projekty

## Externé odkazy
* wabi.czoficiálne stránky
* 13. komnata Wabiho Daňka – dokument ČT, možnosť online prehrania

Kategória:Českí gitaristi
Kategória:Českí speváci
Kategória:Českí folkoví speváci
Kategória:Českí speváci-skladatelia
Kategória:Osobnosti zo Zlína
Pilcomayo

**Pilcomayo** môže byť:

*department v Argentíne, pozri Pilcomayo (department)
*rieka v Bolívii, Argentíne a Paraguaji, pozri Pilcomayo (rieka)

## Pozri aj
* Národný park Río Pilcomayo
Líška fenek

**Líška fenek** (iné názvy: **fenek berberský**, **fenek ušatý**, **fenek** ; lat. *Vulpes zerda, Fennecus zerda, Megalotis zerda, Canis zerdo*) je druh z čeľade psovité (*Canidae*).

## Charakteristika
Feneky berberské žijú v púšťach, polopúšťach, stepiach a buši. Ich hmotnosť je 1 – 1,5 kilogramov a ich dĺžka je 35 – 41 centimetrov. Na jar porodia 2 – 5 mláďat po 50 – 52 dňoch gravidity. Oči sa im otvárajú po 10 dňoch. Sú aktívne v noci, cez deň sa ukrývajú v norách. Niekedy sa združujú do menších skupín. Lovia hmyz, drobné jaštery, hady, vtáky a hlodavce. Skonzumujú aj datle.

## Zaujímavosti
* Fenek je najmenším druhom psovitých šeliem.
* Je veľmi dobre prispôsobený púštnym a polopúštnym podmienkam, kde sa najčastejšie vyskytuje. 
* Nápadne veľké uši slúžia k ochladzovaniu.
* Labky má zospodu osrstené, aby ho nepálil horúci piesok.
* Dožíva sa okolo 10 rokov.

## Referencie

## Iné projekty

## Externé odkazy
* Líška fenek na BioLib.cz

Kategória:Psovité
Kategória:Fauna Afriky
Kategória:Najmenej ohrozené druhy
Vodné pólo na Bolivarianských hrách 2017

**Vodné pólo na Bolivarianských hrách 2017** bol vodnopólový turnaj v rámci multišportového podujatia Bolivarianských hier 2017. Konal sa v meste Santa Marta, v Kolumbii v dňoch od 15.18. novembra 2017, za účasti iba 3 mužských tímov. Pôvodne sa malo turnaja zúčastniť aj družstvo Salvádora. Vodnopólový turnaj sa na hrách organizuje od začiatku konania hier a toto bolo jeho 7. vydanie. Zápasy sa odohrali na plaveckom štadione *Complejo Acuático* v športovom komplexe Parque Deportivo Bolivariano. 

Titul obhájila domáca , ktorá vo finálovom stretnutí zvíťazila nad .

## Účastníci

## Výsledky
### Základná skupina

### Play-off
#### Stretnutie o 3. miesto

#### Finále

## Konečné poradie

## Referencie

## Externé odkazy
* Vodné pólo na stránke Bolivarianských hier 2017  

## Zdroj
* Vodnopólový turnaj na stránke Bolivarianských hier 2017  

Kategória:Vodné pólo v 2017
Kategória:Vodné pólo na Bolivarianských hrách
Kategória:Bolivarianské hry 2017
Découvertes Gallimard

thumb|273px|Kométografia, ''Nebo – poriadok a chaos'' (str. 80–81).
**Découvertes Gallimard** (doslovne „Objavy Gallimard“; na Slovensku: **Horizonty**) je séria kníh vytvorená Éditions Gallimard. Bohatá ilustrovaná séria sa zameriava na archeológiu, históriu, kultúru, náboženstvo, umenie, vedu od staroveku až po súčasnosť.

Séria je založená na námete Pierra Marchanda. Prvý zväzok je o starovekom Egypte a bol vydaný 21. novembra 1986, rôzne zväzky tejto série boli preložené do viac ako 20 jazykov. Do dnešného dňa bolo publikovaných viac ako 700 kníh, ktoré napísalo viac ako 500 autorov (2017). Sériu na Slovensku vydalo vydavateľstvo Slovart pod názvom „Horizonty“.

## Zoznam kníh

## Referencie


## Iné projekty

## Externé odkazy
*  

Kategória:Encyklopédie
Kategória:Knižné série
Kapusta obyčajná kelová

náhľad|Kapusta obyčajná kelová
**Kapusta obyčajná kelová** alebo **hlávkový kel** (lat. *Brassica oleracea* var. *sabauda*; iné názvy pozri nižšie) je taxón z druhu kapusta obyčajná.

## Názvy
Slovenské názvy sú: **kapusta obyčajná kelová**, **kel hlávkový**, **hlávkový kel**, **kel**, **kapusta kelová**, **kelová kapusta**; zastarano: *sladká kapusta*, *talianska kapusta*, *vlaština*, *vlaš(č)ina*, *vlaš(s)ká kapusta*, *kapusta bublinatá*  ; nevhodne príp. zastarano: *savojská kapusta*, *savoyská kapusta*, *savojský kel*. O staršom alebo nárečovom tvare slova kel pozri kel.

Vedecké názvy sú:Brassica oleracea var. sabauda, Brassica oleracea convar. sabauda, Brassica oleracea skupina Sabauda, Brassica oleracea Skupina Sabauda, Brassica oleracea cv. group Savoy Headed Cabbage, Brassica oleracea Skupina Savoy Cabbage, Brassica oleracea subsp. bullata, Brassica oleracea ssp. sabauda, Brassica oleracea var. bullata, Brassica oleracea var. bullata (okrem var. gemmifera), Brassica oleracea convar. bullata, Brassica oleracea subsp. oleracea convar. sabauda, Brassica oleracea convar. capitata var. sabauda, Brassica oleracea ssp. capitata (convar. capitata) var. sabauda, Brassica sabauda subsp. sabauda, Brassica sabauda, Brassica oleracea sabauda, Brassica bullata, Brassica oleracea var. bullata subvar. sabauda, Brassica oleracea subs./var. capitata podskupina sabauda, Brassica oleracea convar. oleracea var. sabauda

## Charakteristika
Pestuje sa ako listová zelenina (listy hlávky sa jedia buď surové alebo varené). Ide o dvojročnú (na Slovensku jednoročnú) bylinu; v prvom roku sa tvorí hlávka, v druhom roku rastlina kvitne (v tom čase je okolo 70 cm vysoká). Stonka je zdužnatená a má na vrchole hlávku tvorenú voľne (ale u novších kultivarov aj pomerne pevne) nakopenými žltozelenými alebo modrozelenými listami so zvlnenými okrajmi a pľuzgierovito-priehlbinovitou listovou čepeľou (Pľuzgierovito-priehlibinovou listovou čepeľou sa hlávkový kel odlišuje od hlávkovej kapusty). Hlávkový kel vznikol skrížením bielej hlávkovej kapusty (Brassica oleracea var. capitata f. alba) s palmovým kelom (Brassica oleracea var. palmifolia). Niektoré kultivary hlávkového kelu majú na povrchu červenkasté listy, ale vnútri sú listy vždy zelené. Hlávkový kel sa pestuje v skorej, poloskorej alebo neskorej forme. Rastlina je veľmi náročná na hnojenie. Vegetačná doba je 130 až 170 dní.

## Zloženie
Hlavné zložky jedlej časti sú: voda (90 %), bielkoviny (3 %), sacharidy (2,4 %), balastné látky (1,5 %), minerálne látky (1,1 % – draslík, vápnik, horčík, sodík, zinok a železo) a tuky (0,4 %). Z vitamínov obsahuje vitamín B6, B2, B1, B9, karotén a vitamín C.

## Poznámky


## Referencie

## Iné projekty

Kategória:Kapustovité
Sladká kapusta

**Sladká kapusta** môže byť:

*spôsob prípravy kapusty hlávkovej bielej, pozri pod kapusta obyčajná hlávková
*čerstvá kapusta hlávková, pozri pod kapusta obyčajná hlávková
*ľudovo: kel hlávkový

## Referencie
Henrich I. (Bavorsko)

**Henrich I. Bavorský** (medzi * 919/922, Nordhausen† 1. november 955, Pöhlde) bol bavorský vojvoda. Pochádzal z dynastie Liudolfovcov, bol synom východofranského kráľa Henricha I. Vtáčnika a jeho druhej manželky Matildy z Ringelheimu.

## Život
Po nástupe svojho brata Otta I. Veľkého na východofranský trón v roku 936 sa pridal do radov vzbúrencov pozostávajúcich z jeho nevlastného brata Thankmara, franského vojvodu Eberharda a lotrinského vojvodu Giselberta. Po ich smrti sa roku 939 poddal Ottovi, ktorý ho vymenoval za nového lotrinského vojvodu. V Lotrinsku však Henrich nezískal podporu a čoskoro bol nahradený verdunským kniežaťom Ottom. Henrich znovu začal plánovať sprisahanie s cieľom chopiť sa bratovej koruny, bol však zatknutý a uväznený v Ingelheime. Na Vianoce roku 941 sa pred bratom Ottom vo Frankfurte zriekol všetkého odporu a brat ho omilostil. Roku 948 mu potom udelil uvolnené Bavorské vojvodstvo. Henrichova vláda sa vyznačovala konfliktmi s jeho susedmi. V rokoch 948 a 949 bojoval v bavorskej Severnej marke, roku 950 porazil Maďarov za riekou Tisou a toho istého roku sa podieľal na ťažení proti Českému kniežatstvu. Roku 951 vtrhol do Itálie, nasledujúce leto pripojil k svojmu vojvodstvu Furlansko. V roku 953 podporil svojho brata v boji proti povstaniu jeho vlastného syna Liudolfa, švábskeho vojvodu, a lotrinského vojvodu Konráda. 10. augusta 955 sa zúčastnil bitky pri Lechu, kde ako bavorský vojvoda velil 3 bavorským oddielom.

## Manželstvo a potomkovia
Oženil sa s Juditou, dcérou bavorského vojvodu Arnulfa. S ňou mal 3 deti:

* Henrich II., bavorský vojvoda
* Gerberga, opátka kláštora v Gandersheime
* Hedviga

## Referencie

* 

## Iné projekty

Kategória:Vládcovia Bavorska
Kategória:Liudolfovci
Kategória:Narodenia v 10. storočí
Kategória:Úmrtia 1. novembra
Kategória:Úmrtia v 955
Hlavatica

**Hlavatica** môže byť:

*nárečovo: 
**tvrdohlavá žena, pozri pod tvrdohlavosť
**materné konope, synonymum: hlavačka, pozri pod konopa
*ľudovo zastarano: karfiol

## Referencie
Kveták

**Kveták** môže byť:

*nesprávne resp. ľudovo zastarano: karfiol
*nárečovo: kvetináč
*priezvisko, pozri Kveták (priezvisko)

## Referencie
Gustav Hoepfner (1872 – 1932)

**Gustav Hoepfner ml.** (* 12. apríl 1872, Spišské Podhradie† 8. apríl 1932, Budapešť) bol finančník, podporovateľ turizmu a kúpeľníctva vo Vysokých Tatrách.

## Zo života
Bol synom Gustava Hoepfnera, levočského finančníka. Po absolvovaní ekonomických štúdií v Budapešti pracoval v Uhorskej všeobecnej úverovej banke. Po uplynutí desiatich rokov, ktoré sa zaviazal po ukončení štúdií odpracovať v tomto finančnom ústave, a po smrti svojho otca sa v roku 1902 vrátil do Levoče a začal pracovať v Spišskej úverovej banke, ako jeho otec. Pokračoval v jeho šľapajach a zakrátko sa stal propagátorom zimných športov vo Vysokých Tatrách. Bol pri založení *Zväzu tatranských kúpeľov a sanatórií* a zastupiteľstiev tatranských stredísk cestovného ruchu v zahraničí. Pomáhal pri príprave výstavby Tatranskej elektrickej železnice a pozemnej lanovky na  Hrebienok. Zaslúžil sa o výstavu Grandhotela v Starom Smokovci, sanatória Tatra, hotela Hoepfnerov dom (dnes hotel Smokovec). Projektantom bol jeho brat Quidó Hoepfner. Levočská banka jeho zásluhou financovala aj ďalšie tatranské budovy, medzi inými Grandhotel v Tatranskej Lomnici, hotely Hviezdoslav a Kriváň na Štrbskom Plese, Tatranský domov v Tatranskej Polianke, ktorý bol postavený podľa projektu jeho brata Quida.

Zomrel v Budapešti. Pochovaný je na levočskom evanjelickom cintoríne.

## Galéria

Starý Smokovec (1).jpg|Grandhotel Starý Smokovec
Starý Smokovec 0003.jpg|Sanatórium Tatra v Starom Smokovci
Hotel Smokovec (Úderník) (1).jpg|Hoepfnerov dom, dnešný hotel Smokovec
Tatranský domov.jpg|Tatranský domov v Tatranskej Polianke
Grandhotel Praha Tatranská Lomnica.jpg|Grandhotel Praha v Tatranskej Lomnici


## Referencie

Kategória:Rakúsko-uhorské osobnosti
Kategória:Osobnosti zo Spišského Podhradia
Ileostómia

náhľad|Ileostómia
**Ileostómia** je chirurgický postup, pri ktorom sa časť ilea (bedrovník) vyvádza otvorom v brušnej stene, aby sa tak umožnilo odvádzanie stolice.

## Etymológia

Ileostómia pochádza zo slov ileum (bedrovník) a stómia (umelý vývod). Stómia je chirurgický otvor, pomocou ktorého odchádzajú odpadové látky - moč a stolica von z tela.

## Anatómia ilea

Ileum je tretia a posledná časť tenkého čreva vo vylučovacom systéme. Ileum končí v ileocekálnom spojení, kde sa prepája so slepým črevom. Väčšinou sa nachádza v pravej dolnej časti vedľa pupku.

Ileum je prekrvované dolnou mezentrickou tepnou a odvádzanie má na starosti horná mezentrická žila, ktorá sa spája so slezinovou žilou, čím vytvárajú portálnu žilu.

## Funkcia ileostómie

Pri odstránení hrubého čreva alebo konečníka je potrebné odvádzať odpadové látky, preto sa vyvádza ileostómia, cez ktorú vyjdú výkaly von a hromadia sa do stomického vrecka, ktoré sa lepí na kožu v okolí stómie. Vrecko je prispôsobené tomu, aby sa mohlo kdekoľvek nosiť, a aby ho bolo možné vyprázdniť vždy, keď to bude potrebné.

## Indikácie

Ileostómia je potrebná v prípade problémov hrubého čreva, ktoré nie sú vyliečiteľné za pomoci liekov. Najčastejším dôvodom je kolorektálny karcinóm (rakovina hrubého čreva) a črevné zápalové ochorenia, medzi ktoré patria Crohnova choroba a ulcerózna kolitída.

Ďalšie indikácie:
* Hirschsprungova choroba (megacolon congenitum)
* Familiárna adenomatózna polypóza
* Úrazy, pri ktorých je postihnuté črevo

## Postup

Ileostómia sa vykonáva pod celkovou anestézou. Existujú dva základné typy ileostómie:
* Inkontinentná ileostómia alebo podľa Brookea: vykoná sa rez na brušnej stene, cez ktorý prečnieva proximálna časť odrezaného ilea. Črevo sa zahne do opačnej strany a prišije sa na kožu brucha. Keďže výkaly vychádzajú von neustále, je potrebné používať stomické vypúšťacie vrecko.
* Kontinentná ileostómia alebo podľa Kocka: chirurg použije časť tenkého čreva, aby vytvoril rezervoár vnútri brušnej dutiny. Tento rezervoár sa spojí s chlopňou, ktorú vytvorí chirurg, čím zabráni, aby výkaly vychádzali neustále.

## Komplikácie

Základné komplikácie po vykonaní tohto postupu sú:
*Ischemická nekróza
*Črevná obštrukcia
*Dermatitída
*Prolaps ileostómie
*Vytvorenie fistuly
*Retrakcia ilea
*Poškodenie pokožky pri neadekvátnej veľkosti otvoru stomickej podložky
*Nevhodná lokalizácia

## Prognóza

Po vyvedení ileostómie človek dosahuje dobrú kvalitu života, môže vykonávať väčšinu aktivít, ktoré vykonával pred operáciou. Ak trpí chronickou chorobou ako je Crohnova choroba alebo ulcerózna kolitída, je potrebné pokračovať v liečbe.

## Zdroj

Kategória:Chirurgia
Majstrovstvá sveta AMF vo futsale žien 2017

**Majstrovstvá sveta AMF vo futsale žien 2017** bol v poradí 3. turnaj majstrovstiev sveta vo futsale žien, ktoré organizuje Svetová futsalová asociácia (AMF). Konal sa v dňoch od 19. do 25. novembra 2017 v meste Balaguer, v Katalánsku, za účasti 12 tímov. Nováčikmi podujatia boli družstvá Francúzska, Južnej Afriky a Švajčiarska. Katalánsko organizovalo svetový šampionát žien druhýkrát, keď predtým hostilo toto podujatie v roku 2008, v meste Reus. Zápasy sa odohrali v aréne Poliesportiu de Balaguer. Titul získala , ktorá vo finálovom stretnutí zvíťazila nad . Oba finálové družstvá získali svoju prvú medailu. Obhajca prvenstva z  obsadil 3. priečku.

## Kvalifikácia

Pozn.: Argentína nahradila odstúpenú Venezuelu a Južná Afrika nahradila Maroko.

## Výsledky
### Základné skupiny
#### Skupina A

#### Skupina B

#### Skupina C

#### Skupina D

### Play-off
#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Svetovej futsalovej asociácie 
* Oficiálna stránka Katalánskej futsalovej federácie  

## Zdroj
* Oficiálna stránka MS 2017  
* MS 2017 na stránke Svetovej futsalovej asociácie 

Kategória:Futsal v 2017
Ženy
Futsal
Magic

**Magic** môže byť:

* hudobný album Brucea Springsteena z roku 2007, pozri Magic (album, Bruce Springsteen)
* hudobný album DJ BoBa z roku 1998, pozri Magic (album, DJ BoBo)
* pieseň Olivie Newton-Johnovej z roku 1980, pozri Magic (pieseň, Olivia Newton-Johnová)
* singel repera B.o.B z roku 2010, pozri Magic (pieseň, B.o.B)

## Pozri aj
* Magic!kanadská hudobná skupina
* Čary
Kapusta

**Kapusta** môže byť:

*rod rastlín (lat. *Brassica*), pozri kapusta (rod)
*kapusta obyčajná hlávková (*Brassica oleracea* var. *capitata*)
*zastarano: kapusta obyčajná (*Brassica oleracea*) 
*nesprávne (bohemizmus): kel
*jedlo z kapusty obyčajnej hlávkovej, pozri pod kapusta obyčajná hlávková
*súčasť ľudových názvov nasledujúcich rastlín: 
**žabia kapusta (=ohnica obyčajná, *Raphanus raphanistrum*) 
**zajačia kapusta (=kyslička obyčajná, *Oxalis acetosella*)
*historicky u J. Babilona (1870) aj : 
**kapustnica (ako polievka), srvátky z kapusty, pozri kapustnica
**prívarok (zo sladkej čerstvej hlávkovej kapusty alebo zo sudovej kyslej kapusty), pozri pod prívarok
**voňavé bylinky (sušené alebo čerstvé — ako korenie)
**súčasť ľudových názvov nasledujúcich rastlín/korení: voňavá kapusta (=trebuľka voňavá), železná kapusta (=železník), španielska kapusta (= dúška tymiánová )
*priezvisko, pozri Kapusta (priezvisko), napr.:
** Dušan Kapusta – slovenský hokejový tréner
** Marián Kapusta (*1956) – slovenský a česko-slovenský politik, poslanec FZ za KDH a SKDH po roku 1989
** Pavel Kapusta (*1962) – slovenský novinár
** Tomáš Kapusta (viacero osôb)

## Poznámky


## Pozri aj
*kapusta obyčajná#Slová kapusta, kel atď.

## Referencie
Eperia

náhľad|Východný vchod do obchodného centra
**Eperia Shopping Mall** je obchodné centrum v Prešove. Nachádza sa na ulici Arm. Gen. Svobodu, na sídlisku Sekčov. Je to jediná budova v Prešove s medzinárodným ekologickým certifikátom BREEAM. Má rozlohu 31 970 m².. Na jeseň 2021 bola otvorená 2. etapa a očakávaná rozloha sa zväčšila o 10 000 m². Pribudlo 200 parkovacích miest a zastávka MHD priamo pri obchodnom centre. Realizáciou 2. etapy sa EPERIA zaradila medzi top regionálne obchodné centrá Slovenska. Bohatý výber značiek sa otvorením II.etapy rozšíril o ďalšie významné značky ako Reserved, Mohito, Cropp, House, Sinsay či Burger King s drive-in službou. Súčasťou je aj 5-sálové Multikino STAR s najmodernejšími zvukovými a obrazovými technológiami a špeciálnou Golden Class sálou. 

V júni 2016 začala výstavba, pričom otvorenie bolo 24. novembra 2017.

Investor stavby je VSV consulting, a.s. a developer J&T REAL ESTATE, a.s.

## Galéria
### Výstavba 21. jún 2016 až 23. november 2017

OC Eperia Prešov 16Slovakia.jpg|Celkový pohľad na pozemok pred začatím výstavby
OC Eperia Prešov 16Slovakia1.jpg|Začiatok zemných prác 21. jún 2016
Prešov 17 Slovakia11.jpg|Práce v zime 14.2.2017
Prešov 17 Slovakia34.jpg|Budovanie železobetónového skeletu 7. marec 2017
Sekčov 17 Slovakia20.jpg|Hotový základný skelet 8. jún 2017
Eperia Prešov 17 Slovakia8.jpg|Úprava severnej fasády 6. september 2017
Eperia Prešov 17 Slovakia13.jpg|Opláštenie stavby 25. september 2017
Eperia Prešov 17 Slovakia14.jpg|Navážanie tovaru do predajní 20. november 2017


### Otvorenie 24. november 2017

Eperia night Prešov 17 Slovakia7.jpg|Vjazd na parkovisko pred OC
Eperia exterior Prešov 17 Slovakia8.jpg|Západný vchod do OC
Eperia exterior Prešov 17 Slovakia7.jpg|Vjazd do podzemných garáži OC
Eperia exterior Prešov 17 Slovakia1.jpg|Detské ihrisko OC
Eperia interiors Prešov 17 Slovakia21.jpg|Interiéry v deň otvorenia
Eperia interiors Prešov 17 Slovakia3.jpg|Interiéry v deň otvorenia
Eperia interiors Prešov 17 Slovakia33.jpg|Interiéry v deň otvorenia
Eperia interiors Prešov 17 Slovakia35.jpg|Interiéry v deň otvorenia


## Referencie

## Iné projekty

## Externé odkazy
* eperia.skoficiálna stránka

Kategória:Stavby v Prešove
Kategória:Nákupné centrá na Slovensku
Kategória:Architektúra z 2017
Saga

**Saga** môže byť :

* prefektúra v Japonsku, pozri Saga (prefektúra)
* mesto v Japonsku v prefektúre Saga, pozri Saga (Saga)
* japonský cisár v rokoch 809823, pozri Saga (cisár)
* rod z čeľade kobylkovitých, po slovensky sága, pozri sága (rod)

## Pozri aj
* sága
Google Scholar

**Google Scholar** je voľne prístupný webový vyhľadávací nástroj, ktorý indexuje plné texty alebo metadáta vedeckej literatúry v celej škále publikačných formátov a disciplín.

V beta verzii bol k dispozícii od novembra 2004.

Google Scholar obsahuje väčšinu online dostupných vedeckých časopisov a kníh, konferenčných materiálov, diplomových a dizertačných prác, predtlačových verzií článkov, abstraktov, technických správ a ďalšiu vedeckú literatúru vrátane súdnych rozhodnutí a patentov. Zatiaľ čo spoločnosť Google nezverejňuje veľkosť databázy služby Google Scholar, výskumní pracovníci tretích strán zistili, že od mája 2014 má obsahovať zhruba 160 miliónov dokumentov  a skorší štatistický odhad uverejnený v službe PLOS ONE pomocou metódy Mark and recapture odhaduje približne 80 - 90% pokrytie všetkých článkov uverejnených v angličtine s odhadom 100 miliónov.

## Referencie

## Zdroj

Kategória:Google
Kategória:Bibliografické databázy
Vesmírny štartovací komplex 40 na Cape Canaveral Space Force Station

[thumb|Pohľad na štartovací komplex 40 s raketou [Falcon 9|Falcon 9 v1.0 pred štartom skúšobného letu so skúšobnou jednotkou kozmickej lode Dragon, 20. február 2010]]

**Vesmírny štartovací komplex 40** (; skratka: *SLC-40*) je jedno zo štartovacích miest na severnom konci Základne vesmírnych síl Cape Canaveral na Floride.

Rampa bola v rokoch 1965 až 2005 používaná Vzdušnými silami Spojených štátov pre lety rakiet Titan III a Titan 4. Po roku 2007 vzdušné sily prenajali komplex spoločnosti SpaceX pre štarty rakiet Falcon 9. Dňa 1. septembra 2016 bola rampa značne poškodená pri výbuchu rakety Falcon 9 so satelitom Amos-6, kedy pri tankovaní vzplanul druhý stupeň.

## Titan
[thumb|right|Pohľad na štartovací komplex 40 pred demoláciou mobilnej servisnej veže pre rakety [Titan (raketa)|Titan, 27. apríl 2008]]

Prvý štart z rampy SLC-40 sa uskutočnil 18. júna 1965, kedy odtiaľto vyštartovala raketa Titan IIIC. V rokoch 1965 až 2005 odtiaľto odštartovalo celkovo 30 rakiet Titan IIIC, 8 rakiet Titan 34D a 17 rakiet Titan 4. Posledný štart Titanu z rampy SLC-40 bol s prieskumným satelitom Lacrosse-5, ktorý odštartoval 30. apríla 2005 na rakete Titan 4B. Odštartovali odtiaľto aj dve medziplanetárne misie, a to neúspešná sonda Mars Observer, ktorá odštartovala 25. septembra 1992 a sonda Cassini-Huygens mieriaca k Saturnu, ktorá odštartovala 15. októbra 1997.

Obslužná veža bola demontovaná na prelome rokov 2007 a 2008 a mobilná servisná štruktúra (MSS) bola 27. apríla 2008 zdemolovaná pomocou odstrelu.

## Falcon 9
Dňa 25. apríla 2007 prenajali Vzdušné sily Spojených štátov komplex spoločnosti SpaceX. V priebehu roku 2008 sa začala výstavba pozemných zariadení potrebných pre štarty rakiet Falcon 9. Rekonštrukcia zahŕňala inštaláciu nových nádrží na kyslík a RP-1 a výstavbu hangáru na prípravu rakiet a nákladu.

Prvá raketa Falcon 9 prišla na kozmodróm na konci roku 2008 a po prvýkrát bola vztýčená 10. januára 2009. Prvý štart Falconu 9 z rampy SLC-40 sa uskutočnil 4. júna 2010, pričom náklad v podobe skúšobnej jednotky kozmickej lode Dragon úspešne dosiahol obežnej dráhy. V roku 2013 došlo k úprave rampy, aby umožnila štarty rakiet Falcon 9 v1.1, ktorý je o niekoľko metrov vyšší, o 60% ťažší a má o 60% vyšší ťah.

## Referencie

## Pozri aj
* Zoznam štartovacích rámp na Cape Canaveral a ostrove Merritt
* Cape Canaveral Space Force Station

## Iné projekty

## Zdroj

Kategória:Cape Canaveral Space Force Station
Carlsbad

**Carlsbad** môže byť:

* mesto v USA v štáte Kalifonia, pozri Carlsbad (Kalifonia)
* mesto v USA v štáte Nové Mexiko, pozri Carlsbad (Nové Mexiko)
* sídlo v USA v štáte Texas, pozri Carlsbad (Texas)
Falcon Heavy

**Falcon Heavy** je nosná raketa vyvinutá a vyrábaná americkou súkromnou spoločnosťou SpaceX. Ide o derivát predchádzajúceho nosného zariadenia tejto spoločnosti, rakety Falcon 9. V čase svojho prvého štartu – let Falcon Heavy Demonstration Mission, dňa 6. februára 2018 – to bola raketa s najväčšou nosnosťou na nízku obežnú dráhu Zeme (od posledného štartu rakiet Saturn V, resp. Energija), so schopnosťou dopraviť až 64 ton na nízku obežnú dráhu Zeme, až 16 ton na translunárnu dráhu a až 14 ton na prechodovú dráhu k Marsu. Pri záchrane prvých stupňov je nosnosť nižšia.

Raketa pozostáva z jadra tvoreného štandardnou raketou Falcon 9 a z dvoch pomocných motorov, ktoré sú modifikovanými prvými stupňami tej istej rakety. Prvý stupeň i pomocné motory sú plne navrhnuté k autonómnemu vertikálnemu pristátiu po splnenej misii – obidva pomocné motory pristávajú na zemi, zatiaľ čo prvý stupeň na oceánskej plošine. Ide o technológiu v súčasnosti používanú aj raketami Falcon 9.

## Koncept
V podstate ide o tri prvé stupne Falconu 9 zmontované k sebe, tým disponuje 27 motormi Merlin vo verzii 1D. Po štarte idú oba bočné stupne na plný výkon a centrálny stupeň naopak na čo najnižší výkon. Po niekoľkých minútach sa bočné stupne odpoja a centrálny stupeň spolu s horným stupňom pokračuje ďalej, tentoraz už na plný výkon. Všetky tri hlavné stupne sa pri takmer každom lete pokúšajú pristáť späť na Zem. Bočné stupne vždy na pevnine a centrálny na autonómnej pristávacej plošine (ASDS), pretože letí o dosť ďalej a dosiahne oveľa vyššiu rýchlosť.

Falcon Heavy mal pôvodne využívať tzv. crossfeed, čo je spôsob distribúcie paliva naprieč raketovými stupňami počas letu. Výsledkom je o dosť vyššia efektivita a nosnosť. Ide ale o technicky náročné riešenie, ktoré doteraz nikto v praxi nevyvinul. SpaceX od tohto zámeru nakoniec upustilo s tým, že keď to bude v budúcnosti potrebné, vráti sa k tomu.

## Referencie

## Pozri aj
* SpaceX
* Falcon 1
* Falcon 9
* Zoznam letov Falconu 9 a Falconu Heavy

## Iné projekty

## Externé odkazy
* Falcon Heavy na webe SpaceX
* 
* 
* 

## Zdroj

Kategória:Nosné rakety USA
Kategória:Súkromné nosné rakety
Kategória:SpaceX
Katedra politológie Filozofickej fakulty Univerzity Pavla Jozefa Šafárika v Košiciach

**Katedra politológie** na Filozofickej fakulte Univerzity Pavla Jozefa Šafárika v Košiciach bola zriadená rozhodnutím Akademického senátu Filozofickej fakulty Univerzity Pavla Jozefa Šafárika v Košiciach dňa 9. novembra 2009. Programy všetkých III. stupňov štúdia odboru politológia a teória politiky boli potvrdené *Vedeckou radou* Filozofickej fakulty Univerzity Pavla Jozefa Šafárika v Košiciach začiatkom roka 2010. Prvou a dlhoročnou vedúcou Katedry politológie bola Dr.h.c. prof. PhDr. Marcela Gbúrová, CSc.

## Študijné programy realizované na katedre
*Študijný odbor: Politológia
*Študijný program: Politológia - modul Teória politiky - bakalársky, I. stupeň
*Študijný program: Politológia - modul Medzinárodné vzťahy - bakalársky, I. stupeň
*Študijný program: Politológia - modul Teória politiky - magisterský, II. stupeň
*Študijný program: Politológia - modul Medzinárodné vzťahy - magisterský, II. stupeň
*Študijný program: Politológia - doktorandský, III. stupeň
*Garant: prof. PhDr. Ján Liďák, Csc. 

## Košické politologické dialógy
Katedra politológie Filozofickej fakulty Univerzity Pavla Jozefa Šafárika v Košiciach organizuje každoročne v novembri vedeckú konferenciu s medzinárodnou účasťou pod názvom *Košické politologické dialógy: Kam kráčaš, demokracia*. Na podujatí každoročne vystúpia renomovaní odborníci z oblastí politológie, sociológie a práva, a to tak z akademického prostredia aj z praxe. V rámci tohto cyklu taktiež každoročne organizuje medzinárodnú konferenciu študentov a mladých vedeckých pracovníkov.

## Referencie

## Zdroje
*Katedra politológieOficiálne stránky katedry
*Katedra politológieUniverzita Pavla Jozefa ŠafárikaFilozofická fakulta

Kategória:Filozofická fakulta Univerzity Pavla Jozefa Šafárika v Košiciach
Majstrovstvá Južnej Ameriky vo futsale žien 2017

**Majstrovstvá Južnej Ameriky vo futsale žien 2017** bol v poradí 6. turnaj majstrovstiev Južnej Ameriky vo futsale žien, ktoré organizuje Juhoamerická futbalová konfederácia (CONMEBOL). Konal sa v dňoch od 22.29. novembra 2017 v Las Piedras, departmente Canelones, v Uruguaji, za účasti rekordných 10 tímov. Uruguaj bol organizátorom juhoamerického šampionátu žien druhýkrát, keď predtým hostil toto podujatie v roku 2015, v Canelones. Zápasy sa odohrali v aréne Polideportivo de Las Piedras. Svoj piaty titul získala , ktorá vo finálovom stretnutí zvíťazila nad .

## Účastníci

## Nasadenie do výkonnostných košov
Družstvá boli pred žrebovaním do skupín, ktoré sa konalo 1. novembra 2017, nasadené do výkonnostných košov podľa umiestnenia na predchádzajúcom turnaji nasledovne:

## Výsledky
### Základné skupiny
#### Skupina A

#### Skupina B

### Play-off
#### Stretnutie o 9. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Futsal na oficiálnej stránke Juhoamerickej futbalovej konfederácie 
* Oficiálna stránka Uruguajskej futbalovej asociácie 

## Zdroje
* Majstrovstvá Južnej Ameriky 2017 na stránke elshowdelfutbolsala.com.uy 
* Majstrovstvá Južnej Ameriky 2017 na portáli futsalplanet.com  

Kategória:Futsal v 2017
Ženy
Futsal